*Projektas*

|  |
| --- |
|   |
| PAGĖGIŲ SAVIVALDYBĖS TARYBA**sprendimas****DĖL PAGĖGIŲ SAVIVALDYBĖS KULTŪROS CENTRO** **NUOSTATŲ PATVIRTINIMO** |
| 2023 m. rugpjūčio 1 d. Nr. T1-147Pagėgiai |

 Vadovaudamasi Lietuvos Respublikos vietos savivaldos įstatymo 15 straipsnio 2 dalies 9 punktu, Lietuvos Respublikos biudžetinių įstaigų įstatymo 4 straipsnio 3 dalies 1 punktu, 6 straipsnio 5 dalimi, Lietuvos Respublikos kultūros centrų įstatymo 11 straipsnio 1 dalies 1 punktu ir atsižvelgdama į Pagėgių savivaldybės kultūros centro direktorės 2023 m. liepos 13 d. raštą Nr. SD-92 „Dėl Pagėgių savivaldybės kultūros centro nuostatų tvirtinimo“, Pagėgių savivaldybės taryba nusprendžia:

1. Patvirtinti Pagėgių savivaldybės kultūros centro nuostatus.

 2. Įgalioti Svetlaną Jašinskienę, Pagėgių savivaldybės kultūros centro direktorę, pasirašyti Pagėgių savivaldybės kultūros centro nuostatus ir įregistruoti juos Juridinių asmenų registre teisės aktų nustatyta tvarka.

 3. Pripažinti netekusiu galios Pagėgių savivaldybės tarybos 2013 m. gruodžio 19 d. sprendimą Nr. T-235 „Dėl Pagėgių savivaldybės kultūros centro nuostatų patvirtinimo“.

4. Sprendimą paskelbti Teisės aktų registre ir Pagėgių savivaldybės interneto svetainėje www.pagegiai.lt.

SUDERINTA:

Meras Vaidas Bendaravičius

Administracijos direktorė Dalija Irena Einikienė

Švietimo, kultūros, sporto ir civilinės metrikacijos

skyriaus vedėja Virginija Sirvidienė

Dokumentų valdymo ir teisės

skyriaus vyresnioji specialistė Ingrida Zavistauskaitė

Dokumentų valdymo ir teisės skyriaus

vyriausioji specialistė (kalbos ir archyvo tvarkytoja) Laimutė Mickevičienė

Parengė

Švietimo, kultūros, sporto ir civilinės metrikacijos skyriaus vyriausioji specialistė

Ingrida Jokšienė

PATVIRTINTA

Pagėgių savivaldybės tarybos

2023 m. rugpjūčio 21 d.

sprendimu Nr. T-

**PAGĖGIŲ SAVIVALDYBĖS KULTŪROS CENTRO VEIKLOS NUOSTATAI**

**I. BENDROJI DALIS**

1. Pagėgių savivaldybės kultūros centro nuostatai (toliau – Nuostatai) reglamentuoja Pagėgių savivaldybės kultūros centro (toliau – Kultūros centras) veiklos sritis, tikslus, funkcijas, teises ir pareigas, įstaigos savininką, savininko teises ir pareigas įgyvendinančios institucijos kompetenciją, valdymo organų sudarymo tvarką ir jų kompetenciją, Kultūros centro tarybos (toliau – taryba) sudarymą, jos kompetenciją ir veiklą, darbo santykius ir darbo apmokėjimą, turtą, lėšų šaltinius ir lėšų naudojimo tvarką, finansinę veiklos kontrolę, įstaigos reorganizavimą ir likvidavimą bei Nuostatų keitimo tvarką.

2. Kultūros centro pavadinimas – Pagėgių savivaldybės kultūros centras.

3. Kultūros centro teisinė forma – savivaldybės biudžetinė įstaiga.

4. Kultūros centro savininkas – Pagėgių savivaldybė (toliau – Savininkas), kodas 111104072, adresas: Vilniaus g. 9, LT-99288 Pagėgiai.

5. Kultūros centro savininko teises ir pareigas įgyvendinanti institucija – Pagėgių savivaldybės taryba (toliau – Savivaldybės taryba).

6. Kultūros centras – ribotos civilinės atsakomybės, įstatymų nustatyta tvarka įsteigtas viešasis juridinis asmuo, įgyvendinantis savivaldybės funkcijas gyventojų bendrosios kultūros ugdymo ir etnokultūros puoselėjimo srityje, turintis sąskaitą banke ir antspaudą su savo pavadinimu.

7. Kultūros centras savo veikloje vadovaujasi Lietuvos Respublikos Konstitucija, Lietuvos Respublikos civiliniu kodeksu, Lietuvos Respublikos biudžetinių įstaigų ir Lietuvos Respublikos kultūros centrų įstatymais, Lietuvos Respublikos Vyriausybės nutarimais, Lietuvos Respublikos kultūros ministro įsakymais, Pagėgių savivaldybės tarybos sprendimais, šiais Nuostatais ir kitais teisės aktais.

8. Kultūros centro veikla yra neterminuota.

9. Kultūros centro finansiniai metai sutampa su kalendoriniais metais.

10. Kultūros centro buveinė – Jaunimo g. 3, LT-99287 Pagėgiai.

**II. KULTŪROS CENTRO VEIKLOS RŪŠYS, TIKSLAI,**

**UŽDAVINIAI IR FUNKCIJOS**

11. Savivaldybės kultūros centras pagal veiklos pobūdį yra daugiasritis kultūros centras.

12. Kultūros centras:

 12.1. bendradarbiaudamas su Lietuvos ir užsienio institucijomis, valstybės, savivaldybių įstaigomis, nevyriausybinėmis organizacijomis, kuria ir teikia įvairias kultūros paslaugas, užtikrina jų prieinamumą visuomenei;

 12.2. įgyvendina priemones, skirtas nacionalinių, regiono ir vietos etninės kultūros ir nematerialaus kultūros paveldo vertybių išsaugojimui, stiprinimui ir sklaidai;

 12.3. įgyvendina priemones, skirtas dainų švenčių tradicijų tęstinumui ir plėtrai užtikrinti, dalyvauja dainų šventėse;

 12.4. formuoja mėgėjų meno kolektyvus, įgyvendina mėgėjų meno kolektyvų plėtrą, teikia priemones ir (ar) išteklius, reikalingus jų kultūrinei veiklai vykdyti;

 12.5. organizuoja kultūros renginius, rengia ir įgyvendina kultūrinės edukacijos ir neformaliojo švietimo veiklas;

 12.6. įgyvendina iniciatyvas, skirtas Lietuvos tapatybės ir tradicijų išsaugojimui, istorinės atminties aktualizavimui užtikrinti, stiprinančias vietos ir regiono kultūrinį savitumą, skatinančias pilietiškai aktyvios bendruomenės ugdymą;

 12.7. organizuoja ir (ar) vykdo profesionalaus meno veiklas ir jų sklaidą, dalyvauja įgyvendinant regioninius, nacionalinius ar tarptautinius kultūros plėtros projektus ir programas;

 12.8. įgyvendina veiklas, skirtas vietos bendruomenės įsitraukimui į socialines iniciatyvas meninėmis ir kūrybinės saviraiškos formomis skatinti;

 12.9. vykdo veiklas, skatinančias įvairių kultūrų pažinimą, kultūros paslaugų prieinamumą socialinės atskirties grupėms ir šių grupių įtraukimą į kultūros plėtrą;

 12.10. vykdo kultūros pristatymą ir sklaidą užsienyje;

 12.11. rengia kultūros centrų darbuotojų kvalifikacijos tobulinimo programas ir užtikrina kultūros centrų darbuotojų dalyvavimą jose;

 12.12. teikia kultūros paslaugas, skatinančias kultūrinį verslumą;

 12.13. atlieka teikiamų kultūros paslaugų poreikio ir kultūros paslaugų kokybės stebėseną;

 12.14. atlieka kitas kituose įstatymuose ir kultūros centrų nuostatuose ar įstatuose nustatytas funkcijas.

13. Kultūros centras siekdamas savo tikslų, verčiasi įstatymų nedraudžiama šių rūšių ūkine komercine veikla pagal Statistikos departamento prie Lietuvos Respublikos Vyriausybės patvirtintą ekonominės veiklos rūšių klasifikatorių:

13.1. kūrybinė, meninė ir pramogų organizavimo veikla ( kodas 90);

13.2. kultūrinis švietimas (kodas 85.52);

13.3. kitas, niekur kitur nepriskirtas švietimas (kodas 85.59);

13.4. kino filmų rodymas (kodas 59.14 );

13.5. leidybinė veikla (kodas 58);

13.6. posėdžių ir verslo renginių organizavimas (kodas 82.30);

13.7. nuosavo arba nuomojamo nekilnojamojo turto nuoma ir eksploatavimas (kodas 68.20);

13.8. kita leidyba (kodas 58.19);

13.9. reklama (kodas 73.1);

13.10. rinkos tyrimas ir viešosios nuomonės apklausa (kodas 73.20);

13.11. kita, niekur kitur nepriskirta, profesinė, mokslinė ir techninė veikla (kodas 74.9);

13.12. fotografavimo veikla (kodas 74.20);

13.13. švietimui būdingų paslaugų veikla (kodas 85.60);

13.14. kita pramogų ir poilsio organizavimo veikla (kodas 93.29);

13.15. profesinių narystės organizacijų veikla (kodas 94.12);

13.16. kitų, niekur nepriskirtų, narystės organizacijų veikla (kodas 94.99).

14. Jei veiklai, numatytai šiuose Nuostatuose, įstatymų nustatyta tvarka reikalingas leidimas, tai tokį leidimą Kultūros centras turi gauti.

15. Siekdamas savo tikslų, Kultūros centras gali verstis kita įstatymams ir kitiems teisės aktams neprieštaraujančia veikla.

**III. KULTŪROS CENTRO TEISĖS IR PAREIGOS**

16. Kultūros centras vykdydamas veiklą, turi teisę:

 16.1.pasirinkti kūrybinės veiklos kryptį, kūrybinius darbuotojus, atlikėjus, autorius ir repertuarą;

 16.2.įsigyti ilgalaikį ir trumpalaikį turtą, sudaryti sandorius, prisiimti įsipareigojimus;

 16.3.naudoti, valdyti perduotą patikėjimo teise turtą bei disponuoti juo Lietuvos Respublikos įstatymų, Vyriausybės nutarimų ir kitų teisės aktų bei šių nuostatų nustatyta tvarka;

 16.4.naudoti Kultūros centro lėšas nuostatuose numatytiems tikslams ir funkcijoms įgyvendinti;

 16.5.teikti atlygintinas paslaugas, kurioms pritaria Savininko teises ir pareigas įgyvendinanti institucija;

 16.6.plėtoti kūrybinius ryšius su šalies ir užsienio mėgėjų meno kolektyvais bei kultūros centrais;

 16.7.leisti bei platinti mokamus ir nemokamus informacinius leidinius, garso bei vaizdo medžiagą, susijusią su Kultūros centro veikla;

16.8.nustatyta tvarka įsigyti autorių teises į įvairaus pobūdžio meno kūrinius, užsakyti naujų šiuolaikinių kūrėjų kūrinių ir juos viešai atlikti;

16.9.gauti paramą iš fizinių ir juridinių asmenų.

17. Kultūros centro pareigos:

17.1.vykdyti šiuose nuostatuose nurodytą veiklą;

17.2. naudoti iš savivaldybės biudžeto ir kitas gaunamas lėšas tik Kultūros centro nuostatuose nurodytiems tikslams įgyvendinti ir funkcijoms vykdyti pagal asignavimų valdytojo patvirtintas sąmatas;

17.3. teikti savininko teises ir pareigas įgyvendinančiai institucijai ir kitoms teisės aktuose

Numatytoms institucijoms savo veiklos ir finansines ataskaitas;

17.4. garantuoti finansinių ir statistinių ataskaitų teisingumą;

17.5. rengti ir teikti Savivaldybės tarybai tvirtinti Kultūros centro strateginį veiklos planą;

17.6. sudaryti sąlygas savivaldybės žmonėms dalyvauti kultūrinėje veikloje;

17.7. teisės aktų nustatyta tvarka teikti Juridinių asmenų registro tvarkytojui duomenis apie

Kultūros centrą;

17.8. teisės aktų nustatyta tvarka atestuoti Kultūros centro kultūros ir meno darbuotojus;

17.9. užtikrinti žiūrovų saugumą ir saugias darbuotojų darbo sąlygas.

18. Kultūros centras gali turėti ir kitas įstatymuose ir teisės aktuose numatytas teises ir pareigas.

19. Kultūros centrui draudžiama:

19.1.būti kitų juridinių asmenų dalyve;

19.2. steigti atstovybes;

19.3.užtikrinti kitų asmenų prievolių vykdymą.

**IV. SAVININKO TEISES IR PAREIGAS ĮGYVENDINANČIOS INSTITUCIJOS KOMPETENCIJA KULTŪROS CENTRO VALDYMO SRITYJE**

20. Kultūros centro Savininko teises ir pareigas įgyvendinančios institucijos – Pagėgių savivaldybės tarybos teisės ir pareigos:

 20.1. tvirtinti, keisti ir papildyti Kultūros centro nuostatus;

 20.2. skirti savivaldybės biudžeto lėšas Kultūros centrui išlaikyti ir veiklai vykdyti teisės aktų nustatyta tvarka;

 20.3. nustatyti didžiausią leistiną Kultūros centro darbuotojų pareigybių skaičių;

nustatyti mokamų paslaugų įkainius;

 20.4. tvirtinti Kultūros centro direktoriaus metinę veiklos ataskaitą, vykdomas atskiras programas bei metinę finansinę atskaitomybę.

21. Meras tvirtina Kultūros centro direktoriaus pareigybės aprašymą, įstatymų ir kitų teisės aktų numatyta tvarka nustato tarnybinį atlyginimą, taiko direktoriui skatinimo priemones arba skiria drausmines nuobaudas, koordinuoja ir kontroliuoja Kultūros centro veiklą, organizuoja jo teikiamų paslaugų kokybės stebėseną.

22. Kultūros centro direktoriaus išvykimas į komandiruotes įforminamas mero potvarkiu.

23. Kultūros centro direktoriui atostogos suteikiamos mero potvarkiu.

**V. KULTŪROS CENTRO VALDYMO ORGANŲ SUDARYMO TVARKA, JŲ KOMPETENCIJA, FUNKCIJOS IR ATSAKOMYBĖ**

24. Kultūros centro direktorius yra vienasmenis Kultūros centro valdymo organas.

25. Kultūros centro vadovas į pareigas penkerių metų kadencijai skiriamas viešo konkurso būdu Lietuvos Respublikos Vyriausybės nustatyta tvarka, išskyrus atvejus, kai savivaldybės kultūros centro vadovas be konkurso skiriamas antrajai kadencijai.

26. Kultūros centro direktorius:

 26.1. vadovauja Kultūros centrui ir atsako už jo administracinę, ūkinę ir finansinę veiklą;

 26.2. organizuoja Kultūros centro darbą, kad būtų įgyvendinami Kultūros centro tikslai ir uždaviniai bei atliekamos nustatytos funkcijos;

 26.3. tvirtina Kultūros centro organizacinę struktūrą, kitus vidaus darbo organizacinius ir informacinius Kultūros centro veiklą reglamentuojančius dokumentus;

 26.4. tvirtina Kultūros centro darbuotojų pareigybių aprašymus, pareigybių sąrašą, neviršijant nustatyto didžiausio leistino pareigybių skaičiaus;

 26.5. nustato darbuotojų darbo užmokestį ir priedus, neviršijant darbo užmokesčio fondo;

 26.6. tvirtina pajamų ir išlaidų sąmatas, ūkinės ir finansinės veiklos ataskaitas;

 26.7. tvirtina veiklos programas bei planus, užtikrina jų vykdymą;

 26.8. įstatymų nustatyta tvarka priima ir atleidžia Kultūros centro darbuotojus;

 26.9. pagal savo kompetenciją atstovauja Kultūros centrą visose institucijose;

 26.10. sudaro sutartis, išduoda įgaliojimus;

 26.11.leidžia įsakymus ir įsakymais tvirtinamus kitus Kultūros centro veiklą reglamentuojančius aktus, organizuoja ir kontroliuoja jų vykdymą;

 26.12. užtikrina, kad būtų laikomasi įstatymų, kitų teisės aktų ir Kultūros centro nuostatų;

 26.13. užtikrina racionalų ir taupų lėšų bei turto naudojimą, veiksmingą Kultūros centro vidaus kontrolės sistemos sukūrimą, jos veikimą ir tobulinimą;

 26.14. teisės aktų nustatyta tvarka taiko darbuotojams skatinimo priemones arba skiria jiems drausmines nuobaudas;

 26.15. teisės aktų nustatyta tvarka ir pagal savo įgaliojimus valdo Kultūros centro turtą, organizuoja Kultūros centro turto apskaitą, naudojimą ir tvarkymą;

 26.16. užtikrina Kultūros centro teikiamų paslaugų kokybę;

 26.17. tobulina Kultūros centro veiklą, rūpinasi darbo procesų modernizavimu, papildomų lėšų paieška;

 26.18. palaiko ryšius su valstybės ir savivaldybės institucijomis bei įstaigomis, visuomeninėmis organizacijomis spręsdamas klausimus, susijusius su Kultūros centro veikla;

 26.19. koordinuoja darbuotojų saugos, sveikatos ir priešgaisrinės saugos reikalavimų vykdymą;

 26.20. Kultūros centro direktoriaus atostogų, ligos ar kitais atvejais jam negalint eiti pareigų pavaduoja Kultūros centro direktoriaus pavaduotojas, kurio pareigybės aprašyme nurodyta ši funkcija.

27. Kultūros centras turi 1 struktūrinį padalinį (toliau – filialą), Natkiškių kultūros namus.

**VI. DARBUOTOJŲ PRIĖMIMAS, ATLEIDIMAS IR DARBO APMOKĖJIMAS**

28. Kultūros centro darbuotojai priimami į darbą ir atleidžiami iš jo vadovaujantis Lietuvos Respublikos įstatymų nustatyta tvarka.

29. Darbo apmokėjimo tvarką nustato Lietuvos Respublikos įstatymai, Lietuvos Respublikos Vyriausybės nutarimai, Kultūros ministerijos teisės aktai.

**VII. KULTŪROS CENTRO TURTAS, LĖŠOS, JŲ NAUDOJIMO TVARKA, FINANSINĖS VEIKLOS KONTROLĖ, VEIKLOS PRIEŽIŪRA**

30. Kultūros centro Savininko jai perduotas ir Kultūros centro įgytas turtas nuosavybės teise priklauso Kultūros centro Savininkui, o Kultūros centras šį turtą valdo, naudoja ir disponuoja juo teisės aktų nustatyta tvarka.

31. Dokumentams įsigyti lėšos skiriamos iš valstybės ir savivaldybės biudžetų. Pagal galimybes Savininkas gali skirti papildomų lėšų.

32.Kultūros centro lėšų šaltiniai gali būti:

32.1. savivaldybės biudžeto asignavimai;

32.2. biudžetinės įstaigos pajamos;

33.3.valstybės biudžeto asignavimai;

34.4. kitos teisėtai gautos lėšos.

35. Kultūros centro lėšos ir turtas naudojami Lietuvos Respublikos įstatymų ir kitų teisės aktų nustatyta tvarka.

36. Kultūros centrui reikalingas materialines vertybes įsigyja Lietuvos Respublikos įstatymų ir kitų teisės aktų nustatyta tvarka.

37. Kultūros centro finansinės veiklos kontrolę vykdo Savininkas, savivaldybės kontrolės ir audito tarnyba ir kitos institucijos ar įstaigos Lietuvos Respublikos įstatymų ir kitų teisės aktų nustatyta tvarka.

38. Savininko teises ir pareigas įgyvendinanti institucija – Pagėgių savivaldybės taryba gali priimti sprendimus dėl Kultūros centro veiklos audito.

39. Kultūros centras susidėvėjusias ar jai nereikalingas materialines vertybes nurašo ar realizuoja, o gautas lėšas panaudoja Lietuvos Respublikos įstatymų, Lietuvos Respublikos Vyriausybės ir Savivaldybės tarybos nustatyta tvarka.

40. Už Kultūros centro buhalterinę apskaitą atsakingas Pagėgių savivaldybės administracijos Centralizuotas buhalterinės apskaitos skyrius.

41. Kultūros centro buhalterinė apskaita organizuojama ir finansinių bei biudžeto vykdymo ataskaitų rinkiniai sudaromi ir teikiami Lietuvos Respublikos buhalterinės apskaitos įstatymo, Lietuvos Respublikos viešojo sektoriaus atskaitomybės įstatymo ir kitų teisės aktų nustatyta tvarka.

42. Kultūros centro finansinė veikla kontroliuojama Lietuvos Respublikos įstatymų ir  kitų teisės aktų nustatyta tvarka.

**VIII. BAIGIAMOSIOS NUOSTATOS**

43. Kultūros centras reorganizuojamas, likviduojamas ar pertvarkomas Savininko teises ir pareigas įgyvendinančios institucijos – Pagėgių savivaldybės tarybos sprendimu, vadovaujantis Lietuvos Respublikos civilinio kodekso ir kitų Lietuvos Respublikos teisės aktų nustatyta tvarka.

44. Kultūros centro nuostatai registruojami teisės aktų nustatyta tvarka.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Pagėgių savivaldybės tarybos

 veiklos reglamento

 4 priedas

**SPRENDIMO PROJEKTO „DĖL PAGĖGIŲ SAVIVALDYBĖS KULTŪROS CENTRO NUOSTATŲ PATVIRTINIMO“**

**AIŠKINAMASIS RAŠTAS**

2023-07-28

 ***1. Projekto rengimą paskatinusios priežastys, parengto projekto tikslai ir uždaviniai.*** Pagėgių savivaldybės kultūros centro (toliau – Centras) nuostatai keičiami todėl, kad 2023 m. balandžio 1 d. įsigaliojo nauja Lietuvos kultūros centrų įstatymo redakcija.

 ***2. Projekto iniciatoriai (institucija, asmenys ar piliečių atstovai) ir rengėjai.*** Iniciatorė –Pagėgių savivaldybės kultūros centro direktorė Svetlana Jašinskienė, tel. 8 441

57 240, el. p. pagegiukultura@gmail.com, rengėja – Švietimo, kultūros, sporto ir civilinės metrikacijos skyriaus vyriausioji specialistė Ingrida Jokšienė.

 ***3. Kaip šiuo metu yra reguliuojami projekte aptarti teisiniai santykiai.*** Sprendimas parengtas vadovaujantis Lietuvos Respublikos vietos savivaldos įstatymo 15 straipsnio 2 dalies 9 punktu, Lietuvos Respublikos biudžetinių įstaigų įstatymo 4 straipsnio 3 dalies 1 punktu, 6 straipsnio 5 dalimi, Lietuvos Respublikos kultūros centrų įstatymo 11 straipsnio 1 dalies 1 punktu.

 Savivaldybės tarybos išimtinė kompetencija – savivaldybės biudžetinių įstaigų struktūros, nuostatų ir darbo užmokesčio fondo tvirtinimas.

 **4**. ***Kokios siūlomos naujos teisinio reguliavimo nuostatos, kokių teigiamų rezultatų laukiama.*** Priėmus šį sprendimą, Centras savo veiklą vykdys naujai veikiančio Lietuvos Respublikos kultūros centrų įstatymo ribose.

  ***5. Galimos neigiamos priimto projekto pasekmės ir kokių priemonių reikėtų imtis, kad tokių pasekmių būtų išvengta:***  priėmus sprendimą neigiamų pasekmių nenumatoma.

 ***6. Kokius galiojančius aktus (tarybos, mero, Savivaldybės administracijos direktoriaus) reikėtų pakeisti ir panaikinti, priėmus sprendimą pagal teikiamą projektą****:* priėmus šį sprendimą, reikės pripažinti netekusiais galios įstaigos nuostatus, patvirtintus Pagėgių savivaldybės tarybos 2013 m. gruodžio 19 d. sprendimu Nr. T-235 „Dėl Pagėgių savivaldybės kultūros centro nuostatų patvirtinimo“.

 ***7. Sprendimo projektui įgyvendinti reikalingos lėšos, finansavimo šaltiniai.*** Nereikalinga.

 ***8. Sprendimo projekto rengimo metu gauti specialistų vertinimai ir išvados.*** Nėra.

 ***9. Numatomo teisinio reguliavimo poveikio vertinimo rezultatai.*** Nėra.

 ***10. Sprendimo projekto antikorupcinis vertinimas.*** Nereikalingas.

***11. Kiti, iniciatoriaus nuomone, reikalingi pagrindimai ir paaiškinimai.*** Nėra.

***12. Pridedami dokumentai.*** Pagėgių savivaldybės kultūros centro direktorės 2023 m. liepos 4 d. raštas Nr. SD-49 „Dėl Pagėgių savivaldybės kultūros centro nuostatų tvirtinimo“.

Švietimo, kultūros, sporto ir civilinės metrikacijos skyriaus

vyriausioji specialistė Ingrida Jokšienė

|  |
| --- |
|  |
| **PAGĖGIŲ SAVIVALDYBĖS TARYBA****sprendimas****dėl PAGĖGIŲ savivaldybės KULTŪROS CENTRO NUOSTATŲ PATVIRTINIMO** |
| 2013 m. gruodžio 19 d. Nr. T-235Pagėgiai |

 Vadovaudamasi Lietuvos Respublikos vietos savivaldos įstatymo (Žin., 1994, Nr. 55-1049; 2008, Nr. 113-4290; 2012, Nr. 136-6958) 16 straipsnio 3 dalies 9 punktu, 18 straipsnio 1 dalimi, Lietuvos Respublikos biudžetinių įstaigų įstatymo (Žin., 1995, Nr. 104-2322; 2010, Nr. 15-699) 4 straipsnio 3 dalies 1 punktu, 6 straipsnio 2 ir 5 dalimis, Pagėgių savivaldybės taryba nusprendžia:

 1. Patvirtinti nauja redakcija išdėstytus Pagėgių savivaldybės kultūros centro nuostatus (pridedama).

 2. Įgalioti Pagėgių savivaldybės kultūros centro direktorę Svetlaną Jašinskienę pasirašyti nauja redakcija išdėstytus Pagėgių savivaldybės kultūros centro nuostatus ir įregistruoti juos Juridinių asmenų registre teisės aktų nustatyta tvarka.

 3. Pripažinti netekusiu galios Pagėgių savivaldybės tarybos 2007 m. sausio 18 d. sprendimą Nr. T-962 „Dėl Pagėgių savivaldybės kultūros centro nuostatų patvirtinimo“.

 4. Apie sprendimo priėmimą oficialiai paskelbti laikraštyje „Šilokarčema“, o visą teisės aktą – Pagėgių savivaldybės internetinėje svetainėje [www.pagegiai.lt](http://www.pagegiai.lt) .

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės meras Virginijus Komskis

PATVIRTINTA

Pagėgių savivaldybės tarybos

2013 m. gruodžio 19 d.

sprendimu Nr. T-235

**PAGĖGIŲ SAVIVALDYBĖS KULTŪROS CENTRO NUOSTATAI**

**I. BENDROJI DALIS**

1. Pagėgių savivaldybės kultūros centro nuostatai (toliau – Nuostatai) reglamentuoja Pagėgių savivaldybės kultūros centro (toliau – Kultūros centras) veiklos sritis, tikslus, funkcijas, teises ir pareigas, įstaigos savininką, savininko teises ir pareigas įgyvendinančios institucijos kompetenciją, valdymo organų sudarymo tvarką ir jų kompetenciją, Kultūros centro tarybos (toliau – taryba) sudarymą, jos kompetenciją ir veiklą, darbo santykius ir darbo apmokėjimą, turtą, lėšų šaltinius ir lėšų naudojimo tvarką, finansinę veiklos kontrolę, įstaigos reorganizavimą ir likvidavimą bei Nuostatų keitimo tvarką.
2. Kultūros centro pavadinimas – Pagėgių savivaldybės kultūros centras.
3. Kultūros centro teisinė forma – savivaldybės biudžetinė įstaiga.
4. Kultūros centro savininkas – Pagėgių savivaldybė (toliau – Savininkas), kodas 111104072, adresas: Vilniaus g. 9, LT-99288 Pagėgiai.
5. Kultūros centro savininko teises ir pareigas įgyvendinanti institucija – Pagėgių savivaldybės taryba (toliau – Savivaldybės taryba).
6. Kultūros centras – ribotos civilinės atsakomybės, įstatymų nustatyta tvarka įsteigtas viešasis juridinis asmuo, įgyvendinantis savivaldybės funkcijas gyventojų bendrosios kultūros ugdymo ir etnokultūros puoselėjimo srityje, turintis sąskaitą banke ir antspaudą su savo pavadinimu.
7. Kultūros centras savo veikloje vadovaujasi Lietuvos Respublikos Konstitucija, Lietuvos Respublikos civiliniu kodeksu, Lietuvos Respublikos biudžetinių įstaigų ir Lietuvos Respublikos kultūros centrų įstatymais, Lietuvos Respublikos Vyriausybės nutarimais, Lietuvos Respublikos kultūros ministro įsakymais, Pagėgių savivaldybės tarybos sprendimais, šiais Nuostatais ir kitais teisės aktais.
8. Kultūros centro veikla yra neterminuota.
9. Kultūros centro finansiniai metai sutampa su kalendoriniais metais.
10. Kultūros centro buveinė – Jaunimo g. 3, LT-99287 Pagėgiai.

**II. KULTŪROS CENTRO VEIKLOS POBŪDIS, SRITYS, RŪŠYS, TIKSLAI IR FUNKCIJOS**

1. Kultūros centras pagal veiklos pobūdį yra daugiafunkcinis kultūros centras.
2. Kultūros centro veiklos tikslai – plėtoti kultūrinę, švietėjišką (edukacinę) ir informacinę veiklą, atsižvelgiant į vietos bendruomenės visų amžiaus grupių laisvalaikio užimtumo poreikius, inicijuoti, rengti ir įgyvendinti kultūrinius, meninius, edukacinius projektus bei programas, išlaikyti ir tęsti krašto tradicijas, puoselėti etnokultūrą bei mėgėjų meną, organizuoti profesionalaus meno sklaidą.
3. Siekdamas savo tikslų, Kultūros centras verčiasi įstatymų nedraudžiama šių rūšių ūkine komercine veikla pagal Statistikos departamento prie Lietuvos Respublikos Vyriausybės patvirtintą ekonominės veiklos rūšių klasifikatorių:

90 − kūrybinė, meninė ir pramogų organizavimo veikla;

85.52 − kultūrinis švietimas;

85.59 − kitas, niekur kitur nepriskirtas švietimas;

59.14 − kino filmų rodymas;

58 − leidybinė veikla;

82.30 − posėdžių ir verslo renginių organizavimas;

68.20 − nuosavo arba nuomojamo nekilnojamojo turto nuoma ir eksploatavimas.

1. Siekdamas savo tikslų, Kultūros centras gali verstis kita įstatymams ir kitiems teisės aktams neprieštaraujančia veikla.
2. Kultūros centras, įgyvendindamas tikslus, atlieka šias funkcijas:
	1. sudaro sąlygas etninės kultūros sklaidai, populiarina senąsias kultūros tradicijas, papročius;
	2. saugoja kultūros paveldą, vykdo šviečiamąją veiklą;
	3. organizuoja mėgėjų meno kolektyvų, studijų, būrelių veiklą, skatina liaudies meno ir amatų plėtrą;
	4. rūpinasi mėgėjų meno kolektyvų parengimu ir dalyvavimu Dainų šventėse, vietiniuose, regioniniuose, respublikiniuose ir tarptautiniuose renginiuose;
	5. organizuoja pramoginius, laisvalaikio, poilsio, edukacinius ir kitus renginius;
	6. organizuoja valstybinių švenčių, atmintinų dienų, kalendorinių švenčių paminėjimą;
	7. rūpinasi vaikų ir jaunimo užimtumu, meniniu ugdymu;
	8. kuria ir įprasmina šiuolaikines modernias meno veiklos formas;
	9. organizuoja etninę kultūrą, mėgėjų meną populiarinančius renginius, tenkina kitus bendruomenės poreikius;
	10. sudaro sąlygas profesionalaus meno sklaidai;
	11. įgyvendina savivaldybės kultūros plėtros programas bei strategiją;
	12. bendradarbiauja su savivaldybės teritorijoje veikiančiomis meno, mokslo, švietimo, kultūros, jaunimo, religinėmis, bendruomeninėmis ir kitomis nevyriausybinėmis organizacijomis;
	13. reprezentuoja krašto kultūrą, atstovauja rajono kultūros interesams, bendradarbiauja su Lietuvos ir užsienio šalių panašaus profilio organizacijomis bei asmenimis;
	14. kaupia, analizuoja ir skleidžia informaciją kultūros klausimais, tiria ir įvertina savivaldybės gyventojų kultūrinius poreikius;
	15. informuoja visuomenę apie renginius, rengia afišas ir kitą reklaminę medžiagą;
	16. pagal priskirtą kompetenciją organizuoja viešuosius renginius, teikia techninę pagalbą vykstantiems kultūros renginiams;
	17. gali organizuoti suvenyrų, meno dirbinių, liaudies amatininkų gaminių ir informacijos priemonių pardavimą;
	18. užtikrina Lietuvos Respublikos teisės aktų įgyvendinimą Kultūros centre.
3. Pagal įstaigai paskirtą kompetenciją vykdo kitas funkcijas, nustatytas Lietuvos Respublikos teisės aktuose.

**III. KULTŪROS CENTRO TEISĖS IR PAREIGOS**

1. Vykdydamas veiklą, Kultūros centras turi teisę:
	1. pasirinkti kūrybinės veiklos kryptį, kūrybinius darbuotojus, atlikėjus, autorius ir repertuarą;
	2. įsigyti ilgalaikį ir trumpalaikį turtą, sudaryti sandorius, prisiimti įsipareigojimus;
	3. naudoti, valdyti perduotą patikėjimo teise turtą bei disponuoti juo Lietuvos Respublikos įstatymų, Vyriausybės nutarimų ir kitų teisės aktų bei šių nuostatų nustatyta tvarka;
	4. naudoti Kultūros centro lėšas nuostatuose numatytiems tikslams ir funkcijoms įgyvendinti;
	5. teikti atlygintinas paslaugas, kurioms pritaria Savininko teises ir pareigas įgyvendinanti institucija;
	6. plėtoti kūrybinius ryšius su šalies ir užsienio mėgėjų meno kolektyvais bei kultūros centrais;
	7. leisti bei platinti mokamus ir nemokamus informacinius leidinius, garso bei vaizdo medžiagą, susijusią su Kultūros centro veikla;
	8. nustatyta tvarka įsigyti autorių teises į įvairaus pobūdžio meno kūrinius, užsakyti naujų šiuolaikinių kūrėjų kūrinių ir juos viešai atlikti;
	9. gauti paramą iš fizinių ir juridinių asmenų.
2. Kultūros centro pareigos:
	1. vykdyti šiuose nuostatuose nurodytą veiklą;
	2. naudoti iš savivaldybės biudžeto ir kitas gaunamas lėšas tik Kultūros centro nuostatuose nurodytiems tikslams įgyvendinti ir funkcijoms vykdyti pagal asignavimų valdytojo patvirtintas sąmatas;
	3. teikti savininko teises ir pareigas įgyvendinančiai institucijai ir kitoms teisės aktuose numatytoms institucijoms savo veiklos ir finansines ataskaitas;
	4. garantuoti finansinių ir statistinių ataskaitų teisingumą;
	5. rengti ir teikti Savivaldybės tarybai tvirtinti Kultūros centro strateginį veiklos planą;
	6. sudaryti sąlygas savivaldybės žmonėms dalyvauti kultūrinėje veikloje;
	7. teisės aktų nustatyta tvarka teikti Juridinių asmenų registro tvarkytojui duomenis apie Kultūros centrą;
	8. teisės aktų nustatyta tvarka atestuoti Kultūros centro kultūros ir meno darbuotojus;
	9. užtikrinti žiūrovų saugumą ir saugias darbuotojų darbo sąlygas.
3. Kultūros centras gali turėti ir kitas įstatymuose ir teisės aktuose numatytas teises ir pareigas.
4. Kultūros centrui draudžiama:
	1. būti kitų juridinių asmenų dalyve;
	2. steigti atstovybes;
	3. užtikrinti kitų asmenų prievolių vykdymą.

**IV. SAVININKO TEISES IR PAREIGAS ĮGYVENDINANČIOS INSTITUCIJOS KOMPETENCIJA**

1. Savininko teises ir pareigas įgyvendinanti institucija – Savivaldybės taryba turi šias teises ir pareigas:
	1. tvirtinti, keisti ir pildyti Kultūros centro nuostatus;
	2. priimti į pareigas ir iš jų atleisti Kultūros centro direktorių;
	3. priimti sprendimą dėl Kultūros centro buveinės pakeitimo;
	4. priimti sprendimą dėl Kultūros centro reorganizavimo ar likvidavimo;
	5. priimti sprendimą dėl Kultūros centro filialo steigimo ir jo veiklos nutraukimo;
	6. skirti ir atleisti likvidatorių arba sudaryti likvidacinę komisiją ir nutraukti jos įgaliojimus;
	7. analizuoti ir kontroliuoti Kultūros centro veiklą;
	8. nustatyti Kultūros centro plėtotės strategiją;
	9. rengti Kultūros centro veiklą reglamentuojančių teisės aktų projektus ir nustatyta tvarka juos tvirtinti;
	10. koordinuoti Kultūros centro dalyvavimą tarptautinėse kultūrinėse programose;
	11. suteikti Kultūros centrui kategoriją;
	12. patvirtinti didžiausią leistiną pareigybių skaičių;
	13. skirti biudžeto lėšų Kultūros centrui išlaikyti, privalomoms užduotims vykdyti ir sąmatose numatytoms priemonėms finansuoti;
	14. turėti kitų teisių ir pareigų, priskiriamų Savivaldybės tarybos kompetencijai pagal Lietuvos Respublikos teisės aktus.

**V. KULTŪROS CENTRO VALDYMO ORGANŲ SUDARYMO TVARKA, JŲ KOMPETENCIJA, FUNKCIJOS IR ATSAKOMYBĖ**

1. Kultūros centro direktorius yra vienasmenis Kultūros centro valdymo organas.
2. Kultūros centro direktorių į pareigas konkurso būdu teisės aktų nustatyta tvarka priima ir iš jų atleidžia savininko teises ir pareigas įgyvendinanti institucija, kuri taip pat nustato direktoriaus tarnybinį atlyginimą (koeficientais), priedus prie tarnybinio atlyginimo ir skatinimo sąlygas. Kvalifikacinius reikalavimus Kultūros centro direktoriui nustato Kultūros ministerija.
3. Kultūros centro direktorius:
	1. organizuoja Kultūros centro darbą, vadovauja Kultūros centrui ir jo skyriams, kontroliuoja ir koordinuoja jų veiklą, valdo Kultūros centrui skirtus asignavimus, kad būtų įgyvendinti Kultūros centro tikslai ir atliekamos nustatytos funkcijos;
	2. užtikrina, kad būtų laikomasi įstatymų, kitų teisės aktų ir Kultūros centro nuostatų;
	3. nustatyta tvarka priima ir atleidžia Kultūros centro darbuotojus, skatina juos ir skiria drausmines nuobaudas;
	4. tvirtina Kultūros centro struktūrą ir pareigybių sąrašą, neviršijant nustatyto didžiausio leistino pareigybių skaičiaus;
	5. tvirtina darbuotojų tarnybinius atlyginimus, priedus ir priemokas, neviršydamas Savivaldybės tarybos skirto darbo užmokesčio fondo;
	6. garantuoja, kad pagal Lietuvos Respublikos viešojo sektoriaus atskaitomybės įstatymą teikiami ataskaitos rinkiniai ir statistinės ataskaitos būtų teisingi;
	7. užtikrina racionalų ir taupų lėšų bei turto naudojimą, veiksmingą Kultūros centro vidaus kontrolės sistemos sukūrimą, jo veikimą ir tobulinimą;
	8. tvirtina Kultūros centro pajamų ir išlaidų sąmatas;
	9. tvirtina Kultūros centro vidaus darbo tvarkos taisykles, struktūrinių padalinių nuostatus ir darbuotojų pareigybių aprašymus;
	10. teisės aktų nustatyta tvarka atstovauja ar suteikia įgaliojimus Kultūros centro darbuotojams atstovauti įstaigai valstybės ir savivaldybės institucijose, įstaigose, santykiuose su kitais juridiniais ar fiziniais asmenimis;
	11. leidžia įsakymus privalomus visiems jo darbuotojams, tikrina, kaip jie įgyvendinami;
	12. vykdo kitas teisės aktų pavestas funkcijas.
4. Kultūros centro vadovo funkcijas, jo nesant, laikinai atlieka direktoriaus pavaduotojas.
5. Kultūros centro direktorius turi teisę:
	1. turėti tinkamas darbo sąlygas, tobulinti kvalifikaciją ir siekti atestacijos;
	2. reikalauti iš darbuotojų privalomų ataskaitų, paaiškinimų ir kitų dokumentų;
	3. teikti pasiūlymus savininko teises ir pareigas įgyvendinančiai institucijai dėl darbo organizavimo ir valdymo tobulinimo;
	4. įstatymų nustatyta tvarka disponuoti Kultūros centro lėšomis ir turtu;
	5. siūlyti savininko teises ir pareigas įgyvendinančiai institucijai patvirtinti paslaugų ar darbų kainas, išskyrus tuos atvejus, kai pagal Lietuvos Respublikos įstatymus kainas ir kitus normatyvus reguliuoja valstybė.
6. Kultūros centro direktorius atsako:
	1. už Kultūros centro veiklą ir kokybišką darbą;
	2. už tinkamą Kultūros centro tikslų ir funkcijų įgyvendinimą, finansinę veiklą, tinkamą turto valdymą, naudojimą bei disponavimą;
	3. saugų darbą, priešgaisrinę saugą, turto ir aplinkos apsaugą, vidaus tvarkos reikalavimų vykdymą;
	4. už savo pareigų ir kitų jo kompetencijai priskirtų funkcijų tinkamą vykdymą.

**VI. KULTŪROS CENTRO TARYBA**

1. Kultūros centre trijų metų laikotarpiui iš 5 (penkių) narių sudaroma kolegiali, patariamojo balso teisę turinti Kultūros centro taryba. Kultūros centro taryba sudaroma iš vieno Kultūros centro administracijos deleguoto nario, vieno Pagėgių savivaldybės administracijos deleguoto nario, trijų Savininko teises ir pareigas įgyvendinančio institucijos deleguotų narių. Kultūros centro tarybos sudėtį ir darbo reglamentą tvirtina Savininko teises ir pareigas įgyvendinanti institucija.
2. Kultūros centro taryba iš savo narių atviru balsavimu išsirenka pirmininką ir sekretorių. Kultūros centro tarybai negali vadovauti Kultūros centro direktorius.
3. Kultūros centro tarybos pirmininkas organizuoja tarybos darbą ir atsako už jos veiklą. Jei Kultūros centro tarybos pirmininkas negali dalyvauti posėdyje, Kultūros centro tarybos nariai išsirenka posėdžio pirmininką, kuris laikinai atlieka pirmininko pareigas posėdžio metu.
4. Kultūros centro tarybos sekretorius tvarko tarybos dokumentus, protokoluoja posėdžius. Sekretorius yra Kultūros centro tarybos narys ir turi balsavimo teisę.
5. Kultūros centro tarybos posėdis yra teisėtas, jeigu jame dalyvauja ne mažiau kaip 2/3 Kultūros centro tarybos narių.
6. Tarybos susirinkimai šaukiami ne rečiau kaip du kartus per metus. Kultūros centro tarybos nutarimas laikomas priimtu, jei už jį balsuoja daugiau kaip pusė Kultūros centro tarybos narių. Balsams pasiskirsčius po lygiai, lemia Kultūros centro tarybos (posėdžio) pirmininko balsas.
7. Kultūros centro tarybos nutarimai įforminami posėdžio protokolu, kurį pasirašo Kultūros centro tarybos (posėdžio) pirmininkas ir posėdžio sekretorius. Protokolai ir kiti dokumentai saugomi Kultūros centre.
8. Taryba:
	1. svarsto ir vertina Kultūros centro sezonines ir perspektyvines kūrybinės veiklos programas ir jų įgyvendinimo rezultatus;
	2. aptaria naujausias koncertines, kūrybinei veiklai reikšmingas kitas meno programas ir teikia Kultūros centro direktoriui siūlymus dėl jų meninės kokybės ir priežiūros;
	3. dalyvauja mėgėjų meno kolektyvų veiklos apžiūrose;
	4. siūlo Kultūros centro darbuotojų, saviveiklininkų kandidatūras apdovanojimams, stipendijoms ir paskatinimams gauti;
	5. teikia Kultūros centro administracijai pasiūlymus Kultūros centro veiklos tobulinimo, problemų sprendimo klausimais.
9. Kultūros centro taryba turi teisę:
	1. kviesti į posėdžius Kultūros centro specialistus, savininko atstovus ir kitus specialistus, galinčius pateikti pasiūlymų bei išvadų iškilusiais klausimais;
	2. gauti informaciją savo kompetencijos klausimais iš Kultūros centro administracijos, Savivaldybės tarybos, kitų institucijų.
10. Kultūros centro tarybos veiklą techniškai aptarnauja Kultūros centras. Tarybos priimti sprendimai svarstytais klausimais įforminami protokolais. Tarybos protokole turi būti nurodoma: kalbėję asmenys, jų pateikti pasiūlymai, priimti nutarimai ir už kiekvieną jų vykusio balsavimo rezultatai. Apie svarstymo rezultatus Kultūros centro direktorių informuoja tarybos (posėdžio) pirmininkas.

**VII. DARBO SANTYKIAI IR DARBO APMOKĖJIMAS**

1. Kultūros centro darbuotojų darbo santykius reglamentuoja Lietuvos Respublikos darbo kodeksas ir kiti teisės aktai.
2. Kultūros centro darbuotojų apmokėjimas vykdomas vadovaujantis Lietuvos Respublikos darbo kodeksu bei kitais teisės aktais, reglamentuojančiais kultūros įstaigų darbuotojų tarnybinių atlyginimų bei kitų darbo apmokėjimo sąlygų nustatymą.
3. Kultūros ir meno darbuotojus Lietuvos Respublikos kultūros ministerijos nustatyta tvarka atestuoja savininko teises ir pareigas įgyvendinančios institucijos sudaryta atestacijos komisija.

**VIII. KULTŪROS CENTRO TURTAS, LĖŠŲ ŠALTINIAI IR JŲ NAUDOJIMO TVARKA**

1. Kultūros centras turtą valdo, naudoja ir juo disponuoja įstatymų ir kitų teisės aktų nustatyta tvarka. Kultūros centro turtą, kurį jis valdo, naudoja ir disponuoja juo patikėjimo teise, sudaro ilgalaikis ir trumpalaikis turtas bei atsargos, įgytos iš savivaldybės biudžeto skirtų asignavimų, pajamos už teikiamas paslaugas.
2. Kultūros centras išlaikomas ir finansuojamas iš savivaldybės biudžeto lėšų pagal asignavimų valdytojo patvirtintas sąmatas ir iš kitų finansavimo šaltinių.
3. Kultūros centro lėšų šaltinius sudaro:
	1. savininko skirtos biudžeto ir kitos tikslinės lėšos;
	2. valstybės ar Savivaldybės lėšos, skirtos programoms finansuoti;
	3. lėšos už parduotą ar išnuomotą įstaigos turtą;
	4. lėšos už mokamas paslaugas;
	5. lėšos, gautos kaip parama;
	6. kitos teisėtai gautos lėšos.
4. Asignavimų valdytojas turi teisę naudoti biudžeto lėšas įstaigai išlaikyti ir sąmatose numatytoms priemonėms finansuoti, taip pat paskirstyti jam skirtas biudžeto lėšas padaliniams pagal padalinių sąmatose numatytas išlaidas. Kultūros centras turi užtikrinti, kad laiku išmokėtų darbuotojams atlyginimus, laiku atsiskaitytų su biudžetu, valstybinio socialinio draudimo fondo įstaigomis, taip pat už padaliniuose sunaudotą visų rūšių energiją ir kitas paslaugas.
5. Kultūros centrui skirtos lėšos naudojamos teisės aktų nustatyta tvarka.
6. Lėšas, gautas kaip paramą, Kultūros centras naudoja paramos teikėjo nurodymu nuostatuose numatytai veiklai.

**IX.** **KULTŪROS CENTRO FINANSINĖS VEIKLOS KONTROLĖ**

1. Kultūros centro vidaus auditas atliekamas vadovaujantis Lietuvos Respublikos vidaus kontrolės ir vidaus audito įstatymu ir kitais vidaus auditą reglamentuojančiais teisės aktais.
2. Už finansinę, ūkinę ir kitą Kultūros centro veiklą atsako direktorius, kuris kontroliuoja lėšų gavimą ir efektyvų jų panaudojimą.
3. Kultūros centro finansines, ūkines, bei kitos veiklos kontrolę vykdo savivaldybės Kontrolės ir audito tarnyba bei kitos bei kitos institucijos teisės aktų nustatyta tvarka.

**X. REORGANIZAVIMO IR LIKVIDAVIMO TVARKA**

1. Kultūros centras pertvarkomas, reorganizuojamas ir likviduojamas savininko teises ir pareigas įgyvendinančios institucijos iniciatyva Lietuvos Respublikos civilinio kodekso ir Biudžetinių įstaigų įstatymo nustatyta tvarka.
2. Savininko teises ir pareigas įgyvendinanti institucija informuoja Lietuvos Respublikos kultūros ministeriją apie Kultūros centro steigimą, pertvarkymą, reorganizavimą ar likvidavimą.

**XI. BAIGIAMOSIOS NUOSTATOS**

1. Vieši Kultūros centro pranešimai skelbiami Kultūros centro internetinėje svetainėje [www.pagegiukc.lt](http://www.pagegiukc.lt) ir vietinėje spaudoje.
2. Nuostatai keičiami Savininko teises ir pareigas įgyvendinančios institucijos sprendimu. Pakeistus Nuostatus pasirašo Savininko teises ir pareigas įgyvendinančios institucijos įgaliotas asmuo. Pakeisti Nuostatai įsigalioja nuo jų įregistravimo Juridinių asmenų registre dienos.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |
| --- |
|  |
| *PAGĖGIŲ SAVIVALDYBĖS TARYBA***sprendimas****dėl PAGĖGIŲ savivaldybės KULTŪROS CENTRO NUOSTATŲ PATVIRTINIMO** |
| 2013 m. gruodžio 19 d. Nr. T-235Pagėgiai |

 Vadovaudamasi Lietuvos Respublikos vietos savivaldos įstatymo (Žin., 1994, Nr. 55-1049; 2008, Nr. 113-4290; 2012, Nr. 136-6958) 16 straipsnio 3 dalies 9 punktu, 18 straipsnio 1 dalimi, Lietuvos Respublikos biudžetinių įstaigų įstatymo (Žin., 1995, Nr. 104-2322; 2010, Nr. 15-699) 4 straipsnio 3 dalies 1 punktu, 6 straipsnio 2 ir 5 dalimis, Pagėgių savivaldybės taryba nusprendžia:

 1. Patvirtinti nauja redakcija išdėstytus Pagėgių savivaldybės kultūros centro nuostatus (pridedama).

 2. Įgalioti Pagėgių savivaldybės kultūros centro direktorę Svetlaną Jašinskienę pasirašyti nauja redakcija išdėstytus Pagėgių savivaldybės kultūros centro nuostatus ir įregistruoti juos Juridinių asmenų registre teisės aktų nustatyta tvarka.

 3. Pripažinti netekusiu galios Pagėgių savivaldybės tarybos 2007 m. sausio 18 d. sprendimą Nr. T-962 „Dėl Pagėgių savivaldybės kultūros centro nuostatų patvirtinimo“.

 4. Apie sprendimo priėmimą oficialiai paskelbti laikraštyje „Šilokarčema“, o visą teisės aktą – Pagėgių savivaldybės internetinėje svetainėje [www.pagegiai.lt](http://www.pagegiai.lt/) .

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės meras Virginijus Komskis

PATVIRTINTA

Pagėgių savivaldybės tarybos

2013 m. gruodžio 19 d.

sprendimu Nr. T-235

**PAGĖGIŲ SAVIVALDYBĖS KULTŪROS CENTRO NUOSTATAI**

**I. BENDROJI DALIS**

1. Pagėgių savivaldybės kultūros centro nuostatai (toliau – Nuostatai) reglamentuoja Pagėgių savivaldybės kultūros centro (toliau – Kultūros centras) veiklos sritis, tikslus, funkcijas, teises ir pareigas, įstaigos savininką, savininko teises ir pareigas įgyvendinančios institucijos kompetenciją, valdymo organų sudarymo tvarką ir jų kompetenciją, Kultūros centro tarybos (toliau – taryba) sudarymą, jos kompetenciją ir veiklą, darbo santykius ir darbo apmokėjimą, turtą, lėšų šaltinius ir lėšų naudojimo tvarką, finansinę veiklos kontrolę, įstaigos reorganizavimą ir likvidavimą bei Nuostatų keitimo tvarką.
2. Kultūros centro pavadinimas – Pagėgių savivaldybės kultūros centras.
3. Kultūros centro teisinė forma – savivaldybės biudžetinė įstaiga.
4. Kultūros centro savininkas – Pagėgių savivaldybė (toliau – Savininkas), kodas 111104072, adresas: Vilniaus g. 9, LT-99288 Pagėgiai.
5. Kultūros centro savininko teises ir pareigas įgyvendinanti institucija – Pagėgių savivaldybės taryba (toliau – Savivaldybės taryba).
6. Kultūros centras – ribotos civilinės atsakomybės, įstatymų nustatyta tvarka įsteigtas viešasis juridinis asmuo, įgyvendinantis savivaldybės funkcijas gyventojų bendrosios kultūros ugdymo ir etnokultūros puoselėjimo srityje, turintis sąskaitą banke ir antspaudą su savo pavadinimu.
7. Kultūros centras savo veikloje vadovaujasi Lietuvos Respublikos Konstitucija, Lietuvos Respublikos civiliniu kodeksu, Lietuvos Respublikos biudžetinių įstaigų ir Lietuvos Respublikos kultūros centrų įstatymais, Lietuvos Respublikos Vyriausybės nutarimais, Lietuvos Respublikos kultūros ministro įsakymais, Pagėgių savivaldybės tarybos sprendimais, šiais Nuostatais ir kitais teisės aktais.
8. Kultūros centro veikla yra neterminuota.
9. Kultūros centro finansiniai metai sutampa su kalendoriniais metais.
10. Kultūros centro buveinė – Jaunimo g. 3, LT-99287 Pagėgiai.

**II. KULTŪROS CENTRO VEIKLOS POBŪDIS, SRITYS, RŪŠYS, TIKSLAI IR FUNKCIJOS**

1. Kultūros centras pagal veiklos pobūdį yra daugiafunkcinis kultūros centras.
2. Kultūros centro veiklos tikslai – plėtoti kultūrinę, švietėjišką (edukacinę) ir informacinę veiklą, atsižvelgiant į vietos bendruomenės visų amžiaus grupių laisvalaikio užimtumo poreikius, inicijuoti, rengti ir įgyvendinti kultūrinius, meninius, edukacinius projektus bei programas, išlaikyti ir tęsti krašto tradicijas, puoselėti etnokultūrą bei mėgėjų meną, organizuoti profesionalaus meno sklaidą.
3. Siekdamas savo tikslų, Kultūros centras verčiasi įstatymų nedraudžiama šių rūšių ūkine komercine veikla pagal Statistikos departamento prie Lietuvos Respublikos Vyriausybės patvirtintą ekonominės veiklos rūšių klasifikatorių:

90 − kūrybinė, meninė ir pramogų organizavimo veikla;

85.52 − kultūrinis švietimas;

85.59 − kitas, niekur kitur nepriskirtas švietimas;

59.14 − kino filmų rodymas;

58 − leidybinė veikla;

82.30 − posėdžių ir verslo renginių organizavimas;

68.20 − nuosavo arba nuomojamo nekilnojamojo turto nuoma ir eksploatavimas.

1. Siekdamas savo tikslų, Kultūros centras gali verstis kita įstatymams ir kitiems teisės aktams neprieštaraujančia veikla.
2. Kultūros centras, įgyvendindamas tikslus, atlieka šias funkcijas:
	1. sudaro sąlygas etninės kultūros sklaidai, populiarina senąsias kultūros tradicijas, papročius;
	2. saugoja kultūros paveldą, vykdo šviečiamąją veiklą;
	3. organizuoja mėgėjų meno kolektyvų, studijų, būrelių veiklą, skatina liaudies meno ir amatų plėtrą;
	4. rūpinasi mėgėjų meno kolektyvų parengimu ir dalyvavimu Dainų šventėse, vietiniuose, regioniniuose, respublikiniuose ir tarptautiniuose renginiuose;
	5. organizuoja pramoginius, laisvalaikio, poilsio, edukacinius ir kitus renginius;
	6. organizuoja valstybinių švenčių, atmintinų dienų, kalendorinių švenčių paminėjimą;
	7. rūpinasi vaikų ir jaunimo užimtumu, meniniu ugdymu;
	8. kuria ir įprasmina šiuolaikines modernias meno veiklos formas;
	9. organizuoja etninę kultūrą, mėgėjų meną populiarinančius renginius, tenkina kitus bendruomenės poreikius;
	10. sudaro sąlygas profesionalaus meno sklaidai;
	11. įgyvendina savivaldybės kultūros plėtros programas bei strategiją;
	12. bendradarbiauja su savivaldybės teritorijoje veikiančiomis meno, mokslo, švietimo, kultūros, jaunimo, religinėmis, bendruomeninėmis ir kitomis nevyriausybinėmis organizacijomis;
	13. reprezentuoja krašto kultūrą, atstovauja rajono kultūros interesams, bendradarbiauja su Lietuvos ir užsienio šalių panašaus profilio organizacijomis bei asmenimis;
	14. kaupia, analizuoja ir skleidžia informaciją kultūros klausimais, tiria ir įvertina savivaldybės gyventojų kultūrinius poreikius;
	15. informuoja visuomenę apie renginius, rengia afišas ir kitą reklaminę medžiagą;
	16. pagal priskirtą kompetenciją organizuoja viešuosius renginius, teikia techninę pagalbą vykstantiems kultūros renginiams;
	17. gali organizuoti suvenyrų, meno dirbinių, liaudies amatininkų gaminių ir informacijos priemonių pardavimą;
	18. užtikrina Lietuvos Respublikos teisės aktų įgyvendinimą Kultūros centre.
3. Pagal įstaigai paskirtą kompetenciją vykdo kitas funkcijas, nustatytas Lietuvos Respublikos teisės aktuose.

**III. KULTŪROS CENTRO TEISĖS IR PAREIGOS**

1. Vykdydamas veiklą, Kultūros centras turi teisę:
	1. pasirinkti kūrybinės veiklos kryptį, kūrybinius darbuotojus, atlikėjus, autorius ir repertuarą;
	2. įsigyti ilgalaikį ir trumpalaikį turtą, sudaryti sandorius, prisiimti įsipareigojimus;
	3. naudoti, valdyti perduotą patikėjimo teise turtą bei disponuoti juo Lietuvos Respublikos įstatymų, Vyriausybės nutarimų ir kitų teisės aktų bei šių nuostatų nustatyta tvarka;
	4. naudoti Kultūros centro lėšas nuostatuose numatytiems tikslams ir funkcijoms įgyvendinti;
	5. teikti atlygintinas paslaugas, kurioms pritaria Savininko teises ir pareigas įgyvendinanti institucija;
	6. plėtoti kūrybinius ryšius su šalies ir užsienio mėgėjų meno kolektyvais bei kultūros centrais;
	7. leisti bei platinti mokamus ir nemokamus informacinius leidinius, garso bei vaizdo medžiagą, susijusią su Kultūros centro veikla;
	8. nustatyta tvarka įsigyti autorių teises į įvairaus pobūdžio meno kūrinius, užsakyti naujų šiuolaikinių kūrėjų kūrinių ir juos viešai atlikti;
	9. gauti paramą iš fizinių ir juridinių asmenų.
2. Kultūros centro pareigos:
	1. vykdyti šiuose nuostatuose nurodytą veiklą;
	2. naudoti iš savivaldybės biudžeto ir kitas gaunamas lėšas tik Kultūros centro nuostatuose nurodytiems tikslams įgyvendinti ir funkcijoms vykdyti pagal asignavimų valdytojo patvirtintas sąmatas;
	3. teikti savininko teises ir pareigas įgyvendinančiai institucijai ir kitoms teisės aktuose numatytoms institucijoms savo veiklos ir finansines ataskaitas;
	4. garantuoti finansinių ir statistinių ataskaitų teisingumą;
	5. rengti ir teikti Savivaldybės tarybai tvirtinti Kultūros centro strateginį veiklos planą;
	6. sudaryti sąlygas savivaldybės žmonėms dalyvauti kultūrinėje veikloje;
	7. teisės aktų nustatyta tvarka teikti Juridinių asmenų registro tvarkytojui duomenis apie Kultūros centrą;
	8. teisės aktų nustatyta tvarka atestuoti Kultūros centro kultūros ir meno darbuotojus;
	9. užtikrinti žiūrovų saugumą ir saugias darbuotojų darbo sąlygas.
3. Kultūros centras gali turėti ir kitas įstatymuose ir teisės aktuose numatytas teises ir pareigas.
4. Kultūros centrui draudžiama:
	1. būti kitų juridinių asmenų dalyve;
	2. steigti atstovybes;
	3. užtikrinti kitų asmenų prievolių vykdymą.

**IV. SAVININKO TEISES IR PAREIGAS ĮGYVENDINANČIOS INSTITUCIJOS KOMPETENCIJA**

1. Savininko teises ir pareigas įgyvendinanti institucija – Savivaldybės taryba turi šias teises ir pareigas:
	1. tvirtinti, keisti ir pildyti Kultūros centro nuostatus;
	2. priimti į pareigas ir iš jų atleisti Kultūros centro direktorių;
	3. priimti sprendimą dėl Kultūros centro buveinės pakeitimo;
	4. priimti sprendimą dėl Kultūros centro reorganizavimo ar likvidavimo;
	5. priimti sprendimą dėl Kultūros centro filialo steigimo ir jo veiklos nutraukimo;
	6. skirti ir atleisti likvidatorių arba sudaryti likvidacinę komisiją ir nutraukti jos įgaliojimus;
	7. analizuoti ir kontroliuoti Kultūros centro veiklą;
	8. nustatyti Kultūros centro plėtotės strategiją;
	9. rengti Kultūros centro veiklą reglamentuojančių teisės aktų projektus ir nustatyta tvarka juos tvirtinti;
	10. koordinuoti Kultūros centro dalyvavimą tarptautinėse kultūrinėse programose;
	11. suteikti Kultūros centrui kategoriją;
	12. patvirtinti didžiausią leistiną pareigybių skaičių;
	13. skirti biudžeto lėšų Kultūros centrui išlaikyti, privalomoms užduotims vykdyti ir sąmatose numatytoms priemonėms finansuoti;
	14. turėti kitų teisių ir pareigų, priskiriamų Savivaldybės tarybos kompetencijai pagal Lietuvos Respublikos teisės aktus.

**V. KULTŪROS CENTRO VALDYMO ORGANŲ SUDARYMO TVARKA, JŲ KOMPETENCIJA, FUNKCIJOS IR ATSAKOMYBĖ**

1. Kultūros centro direktorius yra vienasmenis Kultūros centro valdymo organas.
2. Kultūros centro direktorių į pareigas konkurso būdu teisės aktų nustatyta tvarka priima ir iš jų atleidžia savininko teises ir pareigas įgyvendinanti institucija, kuri taip pat nustato direktoriaus tarnybinį atlyginimą (koeficientais), priedus prie tarnybinio atlyginimo ir skatinimo sąlygas. Kvalifikacinius reikalavimus Kultūros centro direktoriui nustato Kultūros ministerija.
3. Kultūros centro direktorius:
	1. organizuoja Kultūros centro darbą, vadovauja Kultūros centrui ir jo skyriams, kontroliuoja ir koordinuoja jų veiklą, valdo Kultūros centrui skirtus asignavimus, kad būtų įgyvendinti Kultūros centro tikslai ir atliekamos nustatytos funkcijos;
	2. užtikrina, kad būtų laikomasi įstatymų, kitų teisės aktų ir Kultūros centro nuostatų;
	3. nustatyta tvarka priima ir atleidžia Kultūros centro darbuotojus, skatina juos ir skiria drausmines nuobaudas;
	4. tvirtina Kultūros centro struktūrą ir pareigybių sąrašą, neviršijant nustatyto didžiausio leistino pareigybių skaičiaus;
	5. tvirtina darbuotojų tarnybinius atlyginimus, priedus ir priemokas, neviršydamas Savivaldybės tarybos skirto darbo užmokesčio fondo;
	6. garantuoja, kad pagal Lietuvos Respublikos viešojo sektoriaus atskaitomybės įstatymą teikiami ataskaitos rinkiniai ir statistinės ataskaitos būtų teisingi;
	7. užtikrina racionalų ir taupų lėšų bei turto naudojimą, veiksmingą Kultūros centro vidaus kontrolės sistemos sukūrimą, jo veikimą ir tobulinimą;
	8. tvirtina Kultūros centro pajamų ir išlaidų sąmatas;
	9. tvirtina Kultūros centro vidaus darbo tvarkos taisykles, struktūrinių padalinių nuostatus ir darbuotojų pareigybių aprašymus;
	10. teisės aktų nustatyta tvarka atstovauja ar suteikia įgaliojimus Kultūros centro darbuotojams atstovauti įstaigai valstybės ir savivaldybės institucijose, įstaigose, santykiuose su kitais juridiniais ar fiziniais asmenimis;
	11. leidžia įsakymus privalomus visiems jo darbuotojams, tikrina, kaip jie įgyvendinami;
	12. vykdo kitas teisės aktų pavestas funkcijas.
4. Kultūros centro vadovo funkcijas, jo nesant, laikinai atlieka direktoriaus pavaduotojas.
5. Kultūros centro direktorius turi teisę:
	1. turėti tinkamas darbo sąlygas, tobulinti kvalifikaciją ir siekti atestacijos;
	2. reikalauti iš darbuotojų privalomų ataskaitų, paaiškinimų ir kitų dokumentų;
	3. teikti pasiūlymus savininko teises ir pareigas įgyvendinančiai institucijai dėl darbo organizavimo ir valdymo tobulinimo;
	4. įstatymų nustatyta tvarka disponuoti Kultūros centro lėšomis ir turtu;
	5. siūlyti savininko teises ir pareigas įgyvendinančiai institucijai patvirtinti paslaugų ar darbų kainas, išskyrus tuos atvejus, kai pagal Lietuvos Respublikos įstatymus kainas ir kitus normatyvus reguliuoja valstybė.
6. Kultūros centro direktorius atsako:
	1. už Kultūros centro veiklą ir kokybišką darbą;
	2. už tinkamą Kultūros centro tikslų ir funkcijų įgyvendinimą, finansinę veiklą, tinkamą turto valdymą, naudojimą bei disponavimą;
	3. saugų darbą, priešgaisrinę saugą, turto ir aplinkos apsaugą, vidaus tvarkos reikalavimų vykdymą;
	4. už savo pareigų ir kitų jo kompetencijai priskirtų funkcijų tinkamą vykdymą.

**VI. KULTŪROS CENTRO TARYBA**

1. Kultūros centre trijų metų laikotarpiui iš 5 (penkių) narių sudaroma kolegiali, patariamojo balso teisę turinti Kultūros centro taryba. Kultūros centro taryba sudaroma iš vieno Kultūros centro administracijos deleguoto nario, vieno Pagėgių savivaldybės administracijos deleguoto nario, trijų Savininko teises ir pareigas įgyvendinančio institucijos deleguotų narių. Kultūros centro tarybos sudėtį ir darbo reglamentą tvirtina Savininko teises ir pareigas įgyvendinanti institucija.
2. Kultūros centro taryba iš savo narių atviru balsavimu išsirenka pirmininką ir sekretorių. Kultūros centro tarybai negali vadovauti Kultūros centro direktorius.
3. Kultūros centro tarybos pirmininkas organizuoja tarybos darbą ir atsako už jos veiklą. Jei Kultūros centro tarybos pirmininkas negali dalyvauti posėdyje, Kultūros centro tarybos nariai išsirenka posėdžio pirmininką, kuris laikinai atlieka pirmininko pareigas posėdžio metu.
4. Kultūros centro tarybos sekretorius tvarko tarybos dokumentus, protokoluoja posėdžius. Sekretorius yra Kultūros centro tarybos narys ir turi balsavimo teisę.
5. Kultūros centro tarybos posėdis yra teisėtas, jeigu jame dalyvauja ne mažiau kaip 2/3 Kultūros centro tarybos narių.
6. Tarybos susirinkimai šaukiami ne rečiau kaip du kartus per metus. Kultūros centro tarybos nutarimas laikomas priimtu, jei už jį balsuoja daugiau kaip pusė Kultūros centro tarybos narių. Balsams pasiskirsčius po lygiai, lemia Kultūros centro tarybos (posėdžio) pirmininko balsas.
7. Kultūros centro tarybos nutarimai įforminami posėdžio protokolu, kurį pasirašo Kultūros centro tarybos (posėdžio) pirmininkas ir posėdžio sekretorius. Protokolai ir kiti dokumentai saugomi Kultūros centre.
8. Taryba:
	1. svarsto ir vertina Kultūros centro sezonines ir perspektyvines kūrybinės veiklos programas ir jų įgyvendinimo rezultatus;
	2. aptaria naujausias koncertines, kūrybinei veiklai reikšmingas kitas meno programas ir teikia Kultūros centro direktoriui siūlymus dėl jų meninės kokybės ir priežiūros;
	3. dalyvauja mėgėjų meno kolektyvų veiklos apžiūrose;
	4. siūlo Kultūros centro darbuotojų, saviveiklininkų kandidatūras apdovanojimams, stipendijoms ir paskatinimams gauti;
	5. teikia Kultūros centro administracijai pasiūlymus Kultūros centro veiklos tobulinimo, problemų sprendimo klausimais.
9. Kultūros centro taryba turi teisę:
	1. kviesti į posėdžius Kultūros centro specialistus, savininko atstovus ir kitus specialistus, galinčius pateikti pasiūlymų bei išvadų iškilusiais klausimais;
	2. gauti informaciją savo kompetencijos klausimais iš Kultūros centro administracijos, Savivaldybės tarybos, kitų institucijų.
10. Kultūros centro tarybos veiklą techniškai aptarnauja Kultūros centras. Tarybos priimti sprendimai svarstytais klausimais įforminami protokolais. Tarybos protokole turi būti nurodoma: kalbėję asmenys, jų pateikti pasiūlymai, priimti nutarimai ir už kiekvieną jų vykusio balsavimo rezultatai. Apie svarstymo rezultatus Kultūros centro direktorių informuoja tarybos (posėdžio) pirmininkas.

**VII. DARBO SANTYKIAI IR DARBO APMOKĖJIMAS**

1. Kultūros centro darbuotojų darbo santykius reglamentuoja Lietuvos Respublikos darbo kodeksas ir kiti teisės aktai.
2. Kultūros centro darbuotojų apmokėjimas vykdomas vadovaujantis Lietuvos Respublikos darbo kodeksu bei kitais teisės aktais, reglamentuojančiais kultūros įstaigų darbuotojų tarnybinių atlyginimų bei kitų darbo apmokėjimo sąlygų nustatymą.
3. Kultūros ir meno darbuotojus Lietuvos Respublikos kultūros ministerijos nustatyta tvarka atestuoja savininko teises ir pareigas įgyvendinančios institucijos sudaryta atestacijos komisija.

**VIII. KULTŪROS CENTRO TURTAS, LĖŠŲ ŠALTINIAI IR JŲ NAUDOJIMO TVARKA**

1. Kultūros centras turtą valdo, naudoja ir juo disponuoja įstatymų ir kitų teisės aktų nustatyta tvarka. Kultūros centro turtą, kurį jis valdo, naudoja ir disponuoja juo patikėjimo teise, sudaro ilgalaikis ir trumpalaikis turtas bei atsargos, įgytos iš savivaldybės biudžeto skirtų asignavimų, pajamos už teikiamas paslaugas.
2. Kultūros centras išlaikomas ir finansuojamas iš savivaldybės biudžeto lėšų pagal asignavimų valdytojo patvirtintas sąmatas ir iš kitų finansavimo šaltinių.
3. Kultūros centro lėšų šaltinius sudaro:
	1. savininko skirtos biudžeto ir kitos tikslinės lėšos;
	2. valstybės ar Savivaldybės lėšos, skirtos programoms finansuoti;
	3. lėšos už parduotą ar išnuomotą įstaigos turtą;
	4. lėšos už mokamas paslaugas;
	5. lėšos, gautos kaip parama;
	6. kitos teisėtai gautos lėšos.
4. Asignavimų valdytojas turi teisę naudoti biudžeto lėšas įstaigai išlaikyti ir sąmatose numatytoms priemonėms finansuoti, taip pat paskirstyti jam skirtas biudžeto lėšas padaliniams pagal padalinių sąmatose numatytas išlaidas. Kultūros centras turi užtikrinti, kad laiku išmokėtų darbuotojams atlyginimus, laiku atsiskaitytų su biudžetu, valstybinio socialinio draudimo fondo įstaigomis, taip pat už padaliniuose sunaudotą visų rūšių energiją ir kitas paslaugas.
5. Kultūros centrui skirtos lėšos naudojamos teisės aktų nustatyta tvarka.
6. Lėšas, gautas kaip paramą, Kultūros centras naudoja paramos teikėjo nurodymu nuostatuose numatytai veiklai.

**IX.** **KULTŪROS CENTRO FINANSINĖS VEIKLOS KONTROLĖ**

1. Kultūros centro vidaus auditas atliekamas vadovaujantis Lietuvos Respublikos vidaus kontrolės ir vidaus audito įstatymu ir kitais vidaus auditą reglamentuojančiais teisės aktais.
2. Už finansinę, ūkinę ir kitą Kultūros centro veiklą atsako direktorius, kuris kontroliuoja lėšų gavimą ir efektyvų jų panaudojimą.
3. Kultūros centro finansines, ūkines, bei kitos veiklos kontrolę vykdo savivaldybės Kontrolės ir audito tarnyba bei kitos bei kitos institucijos teisės aktų nustatyta tvarka.

**X. REORGANIZAVIMO IR LIKVIDAVIMO TVARKA**

1. Kultūros centras pertvarkomas, reorganizuojamas ir likviduojamas savininko teises ir pareigas įgyvendinančios institucijos iniciatyva Lietuvos Respublikos civilinio kodekso ir Biudžetinių įstaigų įstatymo nustatyta tvarka.
2. Savininko teises ir pareigas įgyvendinanti institucija informuoja Lietuvos Respublikos kultūros ministeriją apie Kultūros centro steigimą, pertvarkymą, reorganizavimą ar likvidavimą.

# XI. BAIGIAMOSIOS NUOSTATOS

1. Vieši Kultūros centro pranešimai skelbiami Kultūros centro internetinėje svetainėje [www.pagegiukc.lt](http://www.pagegiukc.lt/) ir vietinėje spaudoje.
2. Nuostatai keičiami Savininko teises ir pareigas įgyvendinančios institucijos sprendimu. Pakeistus Nuostatus pasirašo Savininko teises ir pareigas įgyvendinančios institucijos įgaliotas asmuo. Pakeisti Nuostatai įsigalioja nuo jų įregistravimo Juridinių asmenų registre dienos.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_